În ultima vreme, scumpirile se resimt mai mult ca niciodată. Românii lasă mai mulți bani atunci când merg la cumpărături, chiar dacă pun în coș aceleiași produse. Pentru că abia mai fac față scumpirilor, mulți se văd nevoiți să ”taie” de pe listă anumite produse.
Românii sunt nevoiți să țină pasul cu scumpirile. În ultima vreme, anumite produse au devenit atât de scumpe, încât au ajuns să fie încadrate la categoria lux. Tocmai de aceea, multe persoane au renunțat să le cumpere.
Unul dintre aceste produse este faimosul ulei de măsline. În ciuda faptului că are o mulțime de beneficii pentru organism, românii se gândesc de două ori înainte de a-l pune în coșul de cumpărături. Motivul? Prețul îi sperie pe toți.
În marile supermarketuri din România, uleiul de măsline a ajuns un produs de lux. Deși sunt mai multe tipuri de astfel de ulei, dar și de producători, prețurile sunt uriașe indiferent de sticla pe care ai alege-o.
Potrivit statisticilor europene, românii plătesc cu 13% mai mult anul acesta pe o sticlă de ulei decât în anul precedent. Totul este din cauza crizei economice mondiale care, din păcate, aduce vești proaste. Prețul uleiului de măsline nu va stagna aici, ci va crește constant.
Cine a trecut recent pragul supermarketurilor în căutare de ulei de măsline a avut o surpriză. Prețul acestui produs variază între 50 și 80 de lei, în funcție de tipul său. Desigur, există și variante mult mai scumpe care se găsesc în magazinele de specialitate. Cine ajunge aici, poate plăti chiar și 100 de lei pe o sticlă de 0.5l.
În timp ce scumpirile uleiului de măsline îi frustrează pe mulți români, specialiștii explică motivul pentru care s-a ajuns aici. Seceta din ultima vreme a făcut ca producția de măsline să fie considerabil mai mică.
Nu doar în România se resimt scumpirile în buzunarul cumpărătorilor de ulei de măsline. Cu situații similare se confruntă și țări precum Grecia, Italia sau Spania.
Potrivit declarațiilor oferite de Dan Drăgan, reprezentant Forum Grecia, unii producători s-au confruntat și cu pierderi de 90%. Anul trecut, în Grecia, s-a înregistrat cea mai mică producție de ulei de măsline din ultima vreme. Acest fapt a dus la scumpirea uleiului și cu 67% față de anul 2023.
”Unii producători s-au plâns de pierderi de 90%, însă unii au avut noroc pentru că au avut irigații pe măslini și atunci nu au avut pierderi atât de mari.”, a spus Dan Drăgan, potrivit româniatv.net.
Situația nu este mai roz nici în Spania. Similar Greciei, producția de ulei de măsline a fost foarte mică, iar asta a dus la scumpirea produselor de la raft și cu 64%. Din cauză că spaniolii nu și-au mai permis să cumpere ulei de măsline, mulți au început să îl fure direct de pe rafturile magazinelor.